Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: határozat, ABH 1991, 146, 158., 9/1992. (I. 30.) AB határozat, ABH 1992, 59, 65—66., 25/1992. (IV. 30.) AB határozat, ABH 1992, 131, 132., 26/1992. (IV. 30.) AB határozat, ABH 1992, 135, 142.]. A jogállamiságból eredõ egyik
Paragraph Index: 191

határozat, ABH 1991, 146, 158., 9/1992. (I. 30.) AB határozat, ABH 1992, 59, 65—66., 25/1992. (IV. 30.) AB határozat, ABH 1992, 131, 132., 26/1992. (IV. 30.) AB határozat, ABH 1992, 135, 142.]. A jogállamiságból eredõ egyik alapvetõ követelmény a jogbiztonság. Az Alkotmánybíróság szerint a felettes által kiadott jogszabálysértõ parancs és rendelkezés végrehajtásának kötelezettsége azért áll szoros alkotmányos összefüggésben a jogállamisággal, mert kivételt képez a jogbiztonságból adódó ahhoz a kívánalomhoz képest, hogy mindenkinek a jogszabályok keretei között kell tevékenységét kifejteni. Az Alkotmánybíróság ismét utal arra, amit már számos korábbi határozatában is kifejtett: a fegyveres szervek feladatainak a jellege, valamint az ezek elérését elõsegítõ szigorú alá- és fölérendeltségi viszonyok folytán a törvény a szolgálati jogviszonyban állók tekintetében tartalmazhat speciális, csak a fegyveres szerveknél indokolt, az általánosnál kötöttebb elõírásokat. Ezért a jogszabályellenes parancs és intézkedés végrehajtásának a kötelezettsége, ami a civil-szférában nyilván nem állná ki az alkotmányosság próbáját, önmagában, további vizsgálat nélkül nem tekinthetõ az Alkotmányba ütközõnek. Nyilvánvaló ugyanakkor, hogy ez nem menti fel a törvényhozót az alól a követelmény alól, hogy csak a fegyveres szervek sajátos feladatai által feltétlenül indokolt mértékben térjen el a jogállamiságnak attól az alapvetõ követelményétõl, hogy mindenki jogtisztelõ, tehát jogszabályszerû magatartást köteles tanúsítani. Ennek folytán azt, hogy a jogellenes parancs és intézkedés végrehajtásának a kötelezettségére vonatkozó törvényi elõírás alkotmányosan indokolható-e, egyrészt azon céloknak, melyeket e kötelezettség hivatott érvényre juttatni, másrészt a jogállamiság által megtestesített értékeknek az egybevetése alapján kell megítélni. Az Alkotmánybíróság nem tartotta megalapozottnak az indítványnak azt a részét, mely szerint a jogellenes parancs és intézkedés teljesítésére vonatkozó kötelezettségnek és az ezzel kapcsolatos felelõsségnek az eltérõ szabályozása a Hszt.-ben, az Nbtv.-ben és az Rtv.-ben önmagában is alkotmányellenes. Kétségtelen, hogy az Nbtv. e kérdéskört annyiban a Hszt.-tõl eltérõen szabályozza, hogy egyrészrõl nem a bûncselekményt megvalósító parancs és intézkedés, hanem a nyilvánvalóan bûncselekményt megvalósító parancs és intézkedés végrehajtásának kötelezettségét oldja fel, másrészrõl jogszabálysértõ parancs és intézkedés esetén nem ad lehetõséget a beosztottnak, hogy írásban kérje annak megerõsítését. Az Rtv. 12. §-a is tartalmaz bizonyos eltérést a Hszt.-hez képest amennyiben a jogszabálysértõ parancs végrehajtásáért való felelõsségrõl a normaszöveg nem szól, erre csak az indokolásban történik utalás — ami ugyan alkotmányosan aggályos lehet, ez azonban nem tárgya a jelen ügynek. Az Nbtv.-n és az Rtv.-n kívül, melyekre az indítványozó is hivatkozott, az Alkotmánybíróság figyelmet szentelt még a Hvt.-nek is, melynek 27. § (1) bekezdése szerint a szolgálati elöljáró alárendeltjének bármely, a hatáskörébe tartozó és jogszabály által nem tiltott parancsot kiadhat, és melynek 28. § (3) bekezdése úgy rendelkezik, hogy a parancsnak összhangban kell lennie a jogszabályokkal. Azt, hogy a különféle fegyveres szervnél a törvény eltérõen szabályozza a bûncselekményt illetõleg a jogszabálysértést megvalósító parancs, intézkedés kiadhatóságának jogát illetõleg végrehajtásának a kötelezettségét, továbbá az ilyen parancs kiadásáért viselt felelõsséget, a különféle fegyveres szervek feladatai és tevékenysége közötti különbségek indokolhatják. Ennek megítélése törvényhozói kompetencia, az Alkotmánybíróság által gyakorolt alkotmányossági kontroll csak annak vizsgálatára irányulhat, hogy az eltérõ szabályozás ellentétes-e az Alkotmány valamelyik rendelkezésével, ami a jelen esetben nem áll fenn. Az Alkotmánybíróság álláspontja szerint a jogellenes parancs és intézkedés végrehajtására vonatkozó kötelezettség alapvetõ alkotmányos kérdés, mert a demokratikus jogállamiságból következõ jogkövetési kötelezettség alól enged teret kivételnek. Mint fentebb rámutatott, az Alkotmánybíróság csak akkor tartja alkotmányosnak a jogszabályellenes parancs, vagy intézkedés teljesítésére kötelezést, ha ezt alapvetõ alkotmányos értékek (például az ország védelme) indokolják. Mivel a fegyveres szervek rendeltetése, tevékenységének jellege ebbe a körbe tartozik, ezért az Alkotmánybíróság nem állapította meg a Hszt.

Source: https://magyarkozlony.hu/hivatalos-lapok/3bd5aba918352691888b0755de30301e1003ec24/dokumentumok/cc1f905b75a8b67936a0434f44faeffd6e9abda5/letoltes